วันที่ 10 ก.คมีเพศสัมพันธ์แต่ป้องกัน(ใส่ถุง)ค่ะ มีประจำเดือน 13-17 ก.ค.ค่ะ วันที่25-29 มีเลือดสีน้ำตาลออกมา ไม่มั่นใจว่าใช่ประจำเดือนมั้ย แล้วก็มีเพศสัมพันธ์อีกครั้งวันที่ 1-2 ส.ค. (ใส่ถุงทั้งสองวัน) เลยอยากทราบว่ามีโอกาสท้องมั้ยคะ ( ประจำเดือนมาไม่ค่อยปกติด้วยค่ะ ) — ไทม์ไลน์ ปจด ปีนี้ค่ะ — ม.ค. = 25 / ก.พ. = 30 / มี.ค = 26 / เม.ย. = 37 / พ.ค. = 30 / มิ.ย = 24 / ก.ค. = 29 ค่ะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากๆจากที่กล่าวมา โอกาสตั้งครรภ์จึงมีได้น้อยมาก แต่การมีเลือดออกผิดปกติทางช่องคลอดที่ไม่ใช่ประจำเดือนดังกล่าวมา อาจมีสาเหตุต่างๆเช่น ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นซึ่งถึงแม้โอกาสตั้งครรภ์มีน้อย ควรยืนยันให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากยังมีเลือดออกผิดปกติทางช่องคลอดต่อเนื่อง ควรไปพบแพทย์เพื่อตรวจเพิ่มเติม